da en da da en da en da en da en en da en da en da en da da en da en da da da en da da da en da da da da en da da da en en en da da da da en da en da en da da en da da da en da da da en da en da en da da en da da en de en da pl da en en nb
11-03-06 - Starten på den danske Puch knallertklub. Puch, Stumpemarked i Herning
Opstarten af PuchKlub.dk er gået over al forventning
PuchKlub.dk har kun været i gang siden januar 2006.; men der er allerede mere end 20, der har meldt sig ind. Vort mål var 5-10 medlemmer det første år.
Der er åbenbart STOR interesse for PuchKlub.dk - og vi hilser vore medlemmer velkommen.
Der har, adskillige steder fra, vist sig en stor interesse for klubben. Blandt andet fra LJCykler.dk i Fredericia, BikerJens og Veteran.dk.
Vore medlemmer har nu også taget PuchShoppen i brug - og jeg må sige, at PuchShoppen allerede nu, fungerer rigtig godt.
For mit eget vedkommende (lej), så havde jeg en Puch VZ50 til salg i KUN 3 dage før den blev solgt - det må da siges at være en Shop der vil noget. Shoppen har kun været i gang i ca. 14 dage og allerede "godt i gang"
Vi vil her gerne takke Puch-medlem Michael Schrøder for den positive opbakning, som PuchKlubben har fået fra hans side. Michael har været så venlig, at stille en mængde rigtig godt billedmateriale til rådighed for PuchKlub.dk
Klik ind på www.puch.dk og se hvad Michael har at byde på. Bestiller du varer på www.puch.dk, så oplys GERNE, at du er medlem af www.PuchKlub.dk
På "falderebet" en tak for tilsendte information vedr. "Stumpemarked i Herning" i den kommende week-end.
Det er med beklagelse herfra, det informationen kommer så sent
-  måske er vi lidt tidligere ude næste år!
Veteran.dk - fuld fart frem **IKKE LÆNGER AKTIV**
Det er jo ingen overraskelse - heller ikke for dig, at "ting" tager tid. Samarbejdsaftaler tager normalt længere tid. Aftaler om RABAT tager normalt meget længere. (Kender du det?)
- det gælder bare ikke, når aftalerne indgås med www.veteran.dk - dér er der fart på!
PuchKlub.dk har i løbet af kun 36 timer indgået aftaler om rabat
Aftalerne gælder både markedsføring og rabat i forhold til www.PuchKlub.dk
Det har samlet taget mindre end 36 timer og 3 telefonsamtaler. Atalen er god for de af vore medlemmer, der vil handle bøger. Godt gået af Alex fra www.veteran.dk
PuchKlub.dk har indgået et samarbejde om markedsføring med Veteran.dk
I FØRSTE omgang har vi fået aftalen om rabat på bøger i stand.
En bog om "Veterankøretøjer" kan måske også vise sig, at være en god gaveidé til 'hende eller ham, der har alt'?
Vi er alle lidt specielle - ingen tvivl om
Der er dog nogle få i lille Danmark, der er mere kendte end andre
- Ja, ham med Harley'en, ham fra TV3 og ham, der som teenager, havde de store drømme om "Den store Puch" og sled gummisko som ingen andre, fordi han skulle skynde sig at nå bussen...
Læs her mere om BikerJens, Puch, Motorcykler og HD Bikers MC ISLE OF AMAGER
Velkommen i PuchKlubben BikerJense - www.bikerjens.dk
En stor tak til et af vore medlemmer: torben04
- sådan kan fællesskabet også bruges
Medlem "torben04" har været kvik og informeret mig om en Puch Maxi, som jeg søger gennem PuchShoppen. Tak for hjælpen til "torben04". Knallerten står desværre i Nykøbing Falster - en hel dagsrejse fra min bopæl i Fredericia. Men ellers GODT GÅET!
Jeg tøver med at tage kontakt til sælgeren på www.qxl.dk - der er sg* langt at køre
- måske...? - men jeg holder klart øje med udviklingen. Tak for det "torben04"
Vi vil meget gerne have nogle historier fra medlemmerne
Nu er det altså tiden for vore medlemmer, at sende os nogle gode historier og evt. nogle billeder. Som inspiration kan du gå ind og se de tre (snart fire) historier, der er oprettet.
Har du også et par billeder, så er den jo helt i vinkel.
Vi gennemgår altid teksten før den bliver lagt ud til offentligheden, så hvis du ikke synes du skriver så godt, så skal vi nok tilrette den. Der bliver kun oplyst fornavn eller brugernavn, så du alligevel kan være anonym. MEN - selv om vi tilretter din tekst, så er det ingen sovepude for dig!
Vi forventer klart, at du gør dit bedste; men det behøver jo ikke være en kæmpe-roman.
PuchKlub.dk er for dig og meningen med PuchKlubben er, at der er kommunikationen
Nyhedsbrevet er for ALLE
Det betyder, at PuchKlub.dk udsender nyhedsbrevet, men det betyder også, at alle kan indsende indlæg, historier, gode idéer osv., som vi på redaktionen vil gennemgå og måske tage med i brevene fremover. Fat tastaturet og skriv til os.